કૂતરાંની વસ્તીને નિયંત્રણમાં રાખવા તજજ્ઞોની બનેલી એક કમિટીમાં તાજતરમાં થયેલ ચર્ચામાં કેટલાક સૂચન આવ્યાં છે. એક આધેડ અપરણિત બહેને કૂતરાં અને કૂતરીઓને અલગ કરી દેવાનું સૂચન આપ્યું હતું. જોકે અમુક પશુ નિષ્ણાતોએ આથી કૂતરાં વધુ આક્રમક બની જઈ શકે એવો ભય વ્યક્ત કર્યો હતો. તો એક વયોવૃદ્ધ સભ્યે એવો મત પણ વ્યકત કર્યો હતો કે કૂતરીઓની ગેરહાજરીથી અંકુશ નહિ રહેવાના કારણે અમુક કૂતરાં હર્ષઘેલા થઈ આતંક મચાવી શકે છે. અમુક રૂઢિચુસ્ત લોકોએ આ સૂચન અમલમાં મૂકવાથી કૂતરાઓમાં વિકૃતિ આવી જશે એવો ભય પણ વ્યક્ત કર્યો હતો. આમ સર્વાનુમતે આ સૂચન પડતું મૂકવામાં આવ્યું હતું.